Document ID: 31995R3032

ΚΑΝΟΝΙΣΜΟΣ (ΕΚ) αριθ. 3032/95 ΤΟΥ ΣΥΜΒΟΥΛΙΟΥ της 27ης Δεκεμβρίου 1995 για την τροποποίηση των κανονισμών (ΕΚ) αριθ. 3355/94, (ΕΚ) αριθ. 3356/94 και (ΕΚ) αριθ. 3357/94 σχετικά με το καθεστώς που εφαρμόζεται στις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας και της Σλοβενίας και της πρώην γιουγκοσλαβικής Δημοκρατίας της Μακεδονίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι οι κανονισμοί (ΕΚ) αριθ. 3355/94 (1), (ΕΚ) αριθ. 3356/94 (2) και (ΕΚ) αριθ. 3357/94 (3), οι οποίοι θεσπίζουν το καθεστώς που εφαρμόζεται στις εισαγωγές στην Κοινότητα προϊόντων καταγωγής της Δημοκρατίας της Βοσνίας-Ερζεγοβίνης, της Δημοκρατίας της Κροατίας και της Δημοκρατίας της Σλοβενίας καθώς και της πρώην γιουγκοσλαβικής Δημοκρατίας της Μακεδονίας, λήγουν στις 31 Δεκεμβρίου 1995 7 ότι το εν λόγω καθεστώς πρόκειται να αντικατασταθεί, ευθέτο χρόνο, από διατάξεις, οι οποίες θα τεθούν σε διμερείς συμφωνίες που θα αποτελέσουν το αντικείμενο διαπραγματεύσεων με τις ανωτέρω χώρες, και ότι, μέχρι τη σύναψη αυτών των συμφωνιών, κρίνεται σκόπιμο να διατηρηθεί σε ισχύ το εν λόγω καθεστώς με ταυτόχρονη αύξηση των ανωτάτων ορίων, που ορίζονται στη συμφωνία συνεργασίας μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας, που υπεγράφη στις 2 Απριλίου 1980 και καταγγέλθηκε στις 25 Νοεμβρίου 1991 7 ότι είναι σκόπιμο να ληφθεί υπόψη το γεγονός ότι η συμφωνία μεταξύ της Ευρωπαϊκής Οικονομικής Κοινότητας και της Δημκρατίας της Σλοβενίας σχετικά με το εμπόριο των κλωστοϋφαντουργικών προϊόντων, που μονογραφήθηκε στις 23 Ιουλίου 1993, λήγει στις 31 Δεκεμβρίου 1995,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στους τίτλους των κανονισμών (ΕΚ) αριθ. 3356/94 και (ΕΚ) αριθ. 3357/94 απομακρύνονται οι παρενθέσεις με την ένδειξη «1995».
2. Στο άρθρο 1 του κανονισμού (ΕΚ) αριθ. 3355/94, το δεύτερο εδάφιο αντικαθίσταται ως εξής:
«Εφαρμόζεται από 1ης Ιανουαρίου 1995.».
3. Στα παραρτήματα Γ Ι, Γ ΙΙΙ, Γ IV και Γ V του κανονισμού (ΕΚ) αριθ. 3355/94, το ύψος των οροφών που αναγράφεται στη στήλη 4 αντικαθίσταται από το ύψος που παρατίθεται στο παράρτημα του παρόντος κανονισμού.
4. Στο άρθρο 1 του κανονισμού (ΕΚ) αριθ. 3356/94, οι αναφορές στο έτος 1995 καταργούνται.
5. Στο άρθρο 1 του κανονισμού (ΕΚ) αριθ. 3357/94, η παράγραφος 1 αντικαθίσταται από το ακόλουθο κείμενο:
«1. Οι εισαγωγές στην Κοινότητα ορισμένων προϊόντων των Δημοκρατιών της Κρατίας, της Βοσνίας-Ερζεγοβίνης, της Σλοβενίας και της πρώην γιουγκοσλαβικής Δημοκρατίας της Μακεδονίας, το οποία παρατίθενται στα παραρτήματα Γ Ι, Γ ΙΙ, Γ ΙΙΙ, Γ IV και Γ V του κανονισμού (ΕΚ) αριθ. 3355/94, υπόκεινται σε ανώτατα όρια και σε ετήσια κοινοτική επιτήρηση.
Η περιγραφή των προϊόντων που αναφέρονται στο πρώτο εδάφιο, οι κωδικοί της συνδυασμένης ονοματολογίας αυτών και το ύψος των ανωτάτων ορίων ή των επιμέρους ανωτάτων ορίων παρατίθενται στα προαναφερθέντα παραρτήματα. Στο παράρτημα Γ ΙΙ, τα εν λόγω ανώτατα όρια αναφέρονται στη στήλη 4 στοιχείο β).».
6. Το παράρτημα του κανονισμού (ΕΚ) αριθ. 3357/94 καταργείται.
Άρθρο 2
Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου έως 31 Δεκεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Δεκεμβρίου 1995.

Labels: 3
18